EkBass/fiwiki-20250220-pages-articles huggingface dataset:
Arrojadoa

Arrojadoa on kaktuskasvisuku, joka on nimetty Miguel Arrojado Lisboan kunniaksi. Hän tutki Brasiliassa kasveja 1900-luvun alussa. Sukuun kuuluu viisi pylväsmäistä lajia, joista yksi on risteymäalkuperää. Suvun kasvit ovat tullet harrastajien keskuudessa suosituiksi ja ovat suhteellisen helppohoitoisia.Anderson 2001, s. 117. Suvun lajit kasvavat luonnonvaraisina Itä-Brasiliassa. ==Tuntomerkit== Arrojadoa-kaktukset ovat matalia, pensasmaisia, tyvestään vähän haarovia, pystykasvuisia tai suikertavia. Juuret ovat joillakin mukulallisia. Varsi on hoikka, liereä, joskus nivelikäs, vihreä ja jopa kahden metrin mittainen. Harjuja siinä on 7–17, ja niissä on tiheästi areoleja. Piikit pieniä, usein sukasmaisia. Varren päähän kehittyy niin sanottu kefalio, jossa kukat sijaitsevat. Kefalio on rengasmainen ja kiertää varren ympäri, ja siinä on valkoista villakarvaa ja punertavia sukasia. Varsi jatkaa kasvuaan kukinnan jälkeen kefalion yli. Kukat ovat usein ryhmissä ja avoinna päivisin lintujen pölytettävinä. Väri vaihtelee; on punaisia, vaaleanpunaisia, purppuraisia, violetteja, keltaisia tai valkoisia kukkia. Muodoltaan kukat ovat putkimaisia, jopa 4,5 senttimetriä pitkiä. Kukkaperä ja pohjusmalja ovat karvattomia ja piikittömiä. Hedelmä on marjamainen, pallomainen tai lähes päärynämäinen ja paljaspintainen, väriltään purppurainen, ruusun- tai kirkkaanpunainen, ja mehukas malto on valkeaa. Hedelmän halkaisija on enintään kaksi senttiä. Siemenet ovat soikeita – päärynämäisiä, mustia, kyhmyisiä ja pieniä (enintään 1,5 mm pitkiä). == Lajit == Andersonin mukaan suvun lajit ovat:Anderson 2001, s. 117–118. * Arrojadoa × albiflora (tai Arrojadoa albiflora) * Arrojadoa bahiensis * Arrojadoa dinae * Arrojadoa penicillata * Arrojadoa rhodantha == Lähteet == * Anderson, E. F.: The Cactus Family. Portland, Oregon 2001. ISBN 0-88192-498-9. ===Viitteet=== ==Aiheesta muualla== * http://www.columnar-cacti.org/arrojadoa/ Luokka:Kaktuskasvit
Georthocladius platystylus

Georthocladius platystylus on surviaisääskilaji. Lajista on löydetty ainoastaan koirasyksilöitä ja se kuvattiin tieteelle Kaliforniassa vuonna 1983. Lajin ainoa tunnettu esiintymispaikka Euroopassa on Turun Pomponrahkan suoalueella, josta se löydettiin kesäkuussa 2011 kaksisiipislajiston maastokartoituksien yhteydessä. Euroopasta tunnetaan lisäksi yksi lisääntyvä saman suvun laji, mutta se lisääntyy neitseellisesti ja vain naaraita on löydetty. == Lähteet == Luokka:Surviaissääsket
Luigi Forni

Luigi Forni (15. toukokuuta 1666 Modena – 1755) oli italialainen roomalaiskatolinen piispa. Hänet vihittiin papiksi 6. maaliskuuta 1694 ja nimitettiin Reggio Emilian hiippakunnan johtoon 12. toukokuuta 1723. Piispaksi vihkiminen seurasi 23. toukokuuta. Pääkonsekraattorina toimi tuleva paavi Benedictus XIII, jota avustivat Nicola Maria Tedeschi ja Luigi Maria de Dura.Catholic-Hierarchy.org: Bishop Luigi Forni Forni erosi tehtävistään piispana 21. marraskuuta 1750. == Lähteet == Luokka:Italialaiset piispat Luokka:Katoliset piispat Luokka:Vuonna 1666 syntyneet Luokka:Vuonna 1755 kuolleet
Nicolás Antonio Castellanos Franco

Nicolás Antonio Castellanos Franco (s. 18. helmikuuta 1935) on espanjalainen roomalaiskatolinen piispa. Hänet vihittiin augustinolaisten papiksi 12. heinäkuuta 1959 ja nimitettiin Palencian hiippakunnan johtoon 27. heinäkuuta 1978. Piispaksi vihkiminen seurasi 30. syyskuuta. Pääkonsekraattorina toimi Luigi Dadaglio, jota avustivat Segundo Garcia de Sierra y Méndez ja José Delicado Baeza. Castellanos Franco erosi tehtävistään piispana 4. syyskuuta 1991. Hän omistautui lähetystyölle ja on vaikuttanut Boliviassa. Hän sai vuonna 1998 Asturian ruhtinaan palkinnon yhdessä Vicente Ferrer Moncho, Joaquín Sanz Gadean ja Muhammad Yunusin kanssa. == Lähteet == Luokka:Espanjalaiset papit Luokka:Katoliset piispat Luokka:Vuonna 1935 syntyneet Luokka:Elävät henkilöt
Arthrocereus

Arthrocereus on kaktuskasvien heimon (Cactaceae) suku, johon kuuluu neljä lajia. Niistä joitakin viljellään koristekasveina. Tieteellinen nimi viittaa kasvien nivelikkyyteen. Lajit ovat kooltaan melko pieniä, monihaaraisia ja tavallisesti pystykasvuisia. Ne kukkivat kesäöisin, ja niiden kukat ovat suppilomaisia.Anderson 2001:118 Levinneisyysalue käsittää Brasilian länsi- ja kaakkoisosat.Anderson 2001:119 ==Tuntomerkit== Arthrocereus-kaktukset ovat pensasmaisia, suhteellisen pienikokoisia, haarovia tai haarattomia, pystykasvuisia tai suikertavia. Varret ovat liereitä ja nivelikkäitä. Niissä kussakin on 10–18 harjua. Areolit ovat pieniä, ja ohuita piikkejä on paljon. Kukat sijaitsevat lähellä varren kärkeä, ovat muodoltaan pitkän suppilomaisia ja avautuvat levälleen. Kukkaperässä ja pohjusmaljassa on villakarvoitusta, karvamaisia piikkejä ja muutama teräväkärkinen suomu. Hedelmä on pallomainen tai käänteisesti päärynämäinen, vihreä, ohutseinäinen, avautumaton. Sen pinnalla on suomuja ja karvamaisia piikkejä. Valkoisessa mallossa on vinosoikiomaisia siemeniä, jotka ovat himmeän mustia ja muhkuraisia. ==Lajit== Kaktustutkija E. F. AndersoninAnderson 2001:119-120 mukaan suvussa on seuraavat lajit: *Arthrocereus glaziovii *Arthrocereus melanurus *Arthrocereus rondonianus *Arthrocereus spinosissimus == Lähteet == * Anderson, E. F. 2001: The Cactus Family. - Portland, Oregon. ISBN 0-88192-498-9 === Viitteet === Luokka:Kaktuskasvit
András Wanié

András Wanié (23. huhtikuuta 1911 Szeged - 12\. marraskuuta 1976 Sacramento, Yhdysvallat) oli unkarilainen uimari ja olympiamitalisti. Hänen seuransa oli Szegedi Úszó Egylet. Wanié oli voittamassa hopeaa EM-kisojen 4 × 200 metrin vapaauintiviestistä vuonna 1926 ja sai seuraavana vuonna lajista pronssisen mitalin. Hän ui maansa joukkueessa myös Amsterdamin olympialaisissa 1928, joissa Unkari oli neljäs, ja vuoden 1931 EM-kilpailuissa, joista joukkue voitti kultaa. Wanié putosi olympialaisissa 1932 100 metrin vapaauinnissa ensimmäisellä kierroksella, mutta sai viestistä pronssia. Myös Andrásin isoveli Rezső oli uimari. == Lähteet == * Wanién profiili sports-reference.com -sivustolla Luokka:Unkarilaiset uimarit Luokka:Unkarilaiset olympiamitalistit Luokka:Vuonna 1911 syntyneet Luokka:Vuonna 1976 kuolleet
Islannin alle 20-vuotiaiden jääkiekkomaajoukkue

Islannin alle 20-vuotiaiden jääkiekkomaajoukkue edustaa Islantia jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa. Pääsarjassa joukkue ei ole koskaan pelannut. == Sijoitukset maailmanmestaruuskilpailuissa == * 1999 – D-sarja; 8. * 2000 – D-sarja; 9. * 2001 – 3. divisioona karsinnat; 1. * 2002 – 2. divisioona; 6. * 2003 – 2. div., lohko B; 5. * 2004 – 2. div., lohko A; 6. * 2005 – 3. divisioona; 3. * 2006 – 3. divisioona; 2. * 2007 – 2. div., lohko A; 5. * 2008 – 2. div., lohko A; 6. * 2009 – 3. divisioonan turnaus peruttiin. * 2010 – 3. divisioona; 2. * 2011 – 2. div., lohko A; 6. * 2012 – 3. divisioona; 1. * 2013 – 2. div., lohko B; 5. * 2014 – 2. div., lohko B; 5. * 2015 – 2. div., lohko B; 6. * 2016 – 3. divisioona; 5. * 2017 – 3. div., lohko A; 3. * 2018 – 3. divisioona; 4. * 2019 – 3. div., lohko A; 5. * 2020 – 3. div., lohko A; 1. * 2021 – 2. div., lohko B; Turnaus peruttiin koronaviruspandemian vuoksi. * 2022 – 2. div., lohko B; 5. * 2023 – 2. div., lohko B; 5. * 2024 – 2. div., lohko B; 3. == Lähteet == === Viitteet === === Huomautukset === 5.Lähde on harrastelijasivu, jossa ei ole käytetty lähdeviitteitä ja joka ei enää toimi. Tietolaatikon ottelutuloksiin on suhtauduttava varauksella. Luokka:Nuorten jääkiekkomaajoukkueet Luokka:Islannin jääkiekko
Rezső Wanié

Rezső Wanié (1908 Szeged - 1986) oli unkarilainen uimari. Hänen seuransa oli Szegedi Úszó Egylet. Wanié oli voittamassa pronssia EM-kisoista 1927 4 × 200 metrin vapaauintiviestistä. Hän oli seuraavana vuonna Amsterdamin olympialaisissa mukana samassa lajissa, jossa Unkari sijoittui neljänneksi. Wanié pääsi kisoissa välieriin 100 metrin vapaauinnissa, mutta putosi 400 metrin kilpailussa ensimmäisellä kierroksella. Myös Rezsőn veli András oli uimari. == Lähteet == * Wanién profiili sports-reference.com -sivustolla Luokka:Unkarilaiset uimarit Luokka:Vuonna 1908 syntyneet Luokka:Vuonna 1986 kuolleet
Aavekauppiaan tytär

Aavekauppiaan tytär () on Liz Williamsin vuonna 2005 ilmestynyt fantasiaromaani. Liken suomeksi vuonna 2012 julkaiseman teoksen on suomentanut Marianna Leikomaa. == Vastaanotto == Suomen Kuvalehden arvostelijan Salla Simukan mukaan kirjan kerronta ja juoni haparoivat. Lapin kansan Erkki Wideniuksen mukaan kirja toimii hyvin viihteenä, mutta sisältö jää hiukan ohueksi. Helsingin Sanomien Toni Jerrmanin mukaan luistava ja mielikuvituksekas viihdefantasia sisältää myös arvostelevia piikkejä nyky- yhteiskuntaa kohtaan. Tähtivaeltajan Elli Lepän mukaan tarkastaja Chen on oivallinen päähenkilö, jonka tasaisen ulkokuoren takana on suuria tunteita ja itsepäisyyttä. Kirjan maailma on kiintoisa ja ympäristön ankeudesta huolimatta kuvauksissa on usein mukana lempeää huumoria. Kirjan teemoja ovat muun muassa uskollisuus ja arvovalinnat. == Lähteet == == Aiheesta muualla == * Rich Horton: Snake Agent. The SF Site 2005. * Jason Erik Lundberg: Snake Agent . Irosf.com 2006. * Kurt Noll: Snake Agent. Bookfetish 4.9.2008. * Rose Fox: Snake Agent. Genreville 2.3.2009. Luokka:Englantilaiset fantasiaromaanit Luokka:Vuoden 2005 kirjat
Espanjan alle 20-vuotiaiden jääkiekkomaajoukkue

Espanjan alle 20-vuotiaiden jääkiekkomaajoukkue edustaa Espanjaa jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa. Pääsarjassa joukkue ei ole koskaan pelannut, mutta vuodesta 2002 lähtien se on pelannut 2. divisioonaa. Juokkueen valmennuksessa on toiminut 2010-luvulta alkaen suomalainen Timo Tuomi, joka on ollut joukkueen päävalmentaja kaudella 2015–2016 ja jälleen kaudesta 2019–2020 alkaen. == Sijoitukset maailmanmestaruuskilpailuissa == * 1984 – C-sarja; 3.–4. * 1985 – C-sarja; 6. * 1987 – C-sarja; 5. * 1988 – C-sarja; 5. * 1992 – C-sarja; 4. * 1993 – C-sarja; 7. * 1994 – C-sarja; 7. * 1995 – C1-sarja; 5. * 1996 – C-sarja; 8. * 1997 – D-sarja; 3.–4. * 1998 – D-sarja; 3.–4. * 1999 – D-sarja; 4. * 2000 – D-sarja; 4. * 2001 – 3. divisioona; 2. * 2002 – 3. divisioona; 2. * 2003 – 2. div., lohko B; 4. * 2004 – 2. div., lohko A; 4. * 2005 – 2. div., lohko B; 4. * 2006 – 2. div., lohko A; 4. * 2007 – 2. div., lohko A; 4. * 2008 – 2. div., lohko B; 4. * 2009 – 2. div., lohko B; 5. * 2010 – 2. div., lohko A; 3. * 2011 – 2. div., lohko A; 3. * 2012 – 2. div., lohko A; 4. * 2013 – 2. div., lohko A; 6. * 2014 – 2. div., lohko B; 2. * 2015 – 2. div., lohko B; 2. * 2016 – 2. div., lohko B; 2. * 2017 – 2. div., lohko B; 2. * 2018 – 2. div., lohko B; 1. * 2019 – 2. div., lohko A; 5. * 2020 – 2. div., lohko A; 5. * 2021 – 2. div., lohko A; Turnaus peruttiin koronaviruspandemian vuoksi. * 2022 – 2. div., lohko A; 4. * 2023 – 2. div., lohko A; 4. * 2024 – 2. div., lohko A; 6. == Lähteet == === Viitteet === Luokka:Nuorten jääkiekkomaajoukkueet Luokka:Espanjan jääkiekko
Rolf Nordenstreng

Rolf Harald Nordenstreng (4. helmikuuta 1878 Mikkeli – 4. tammikuuta 1964 Uppsala, Ruotsi) oli ruotsinsuomalainen kirjailija ja rotuteoreetikko. ==Elämä== Hänen vanhempansa olivat kuvernööri ja kenraaliluutnantti Hjalmar Sebastian Nordenstreng ja Helene Jägerhorn af Spurila. Hänen vaimonsa Ellen Augusta Lindhult on toimittanut useita kirjoja kukkienviljelystä. Rolfilla oli velipuolena tunnettu historioitsija Sigurd Nordenstreng. Rolf muutti Ruotsiin vuonna 1900 ja hänestä tuli Ruotsin kansalainen vuonna 1909. Rolf Nordenstreng on haudattu Göteborgiin Örgyten hautausmaalle. ==Ura== Nordenstreng valmistui filosofian maisteriksi Helsingin yliopistosta vuonna 1900 ja filosofian lisensiaatiksi Uppsalasta vuonna 1905. Hänen ensimmäinen teoksensa ilmestyi vuonna 1915 ja käsitteli viikinkiretkiä. Hän julkaisi lukuisia kansa- ja kielitieteellisiä tutkielmia. Nordenstrengin pääteos on vuonna 1933 ilmestynyt Ihmisrodut ja niiden alkuperä. == Kirjallista tuotantoa== * Bertel Gripenberg och hans skaldskap. Stockholm: Björck & Börjesson, 1921. * Euroopan ihmisrodut ja kansat. Kolmannesta painoksesta suomentanut Uuno Kahma, esipuheen kirjoittanut Kaarlo Hildén. Helsinki, Kirja, 1929. * Finnarna som ras, folk och kulturbärare 1: Finnarna som ras, och grunddragen av den finska kulturhistorien. Stockholm, Bonnier, 1923. * Finnarna som ras, folk och kulturbärare 2: Den nutida finska kulturen och det finska folklynnet. Stockholm, Bonnier, 1923. * La homaj rasoj de la mondo: Scienco kontrasi superstiĉo. Stockholm, Förlagsföreningen Esperanto, 1935. ==Lähteet== ==Kirjallisuutta== * ==Aiheesta muualla== * Luokka:Suomalaiset kirjailijat Luokka:Ruotsinsuomalaiset henkilöt Luokka:Vuonna 1878 syntyneet Luokka:Vuonna 1964 kuolleet
Gladys Eastlake-Smith

Gladys Shirley Eastlake-Smith (tunnetaan myös nimellä Gwendoline; 14. elokuuta 1883 Lewisham - 18\. syyskuuta 1941 Middleham) oli brittiläinen tennispelaaja ja olympiavoittaja. Eastlake-Smith voitti Reginald Dohertyn kanssa vuoden 1905 maansa sisäkenttien mestaruuskilpailut sekanelinpelissä. Hän voitti kaksinpelimestaruuden vuonna 1907, ja vuoden 1908 kisoissa hän oli kaksinpelin finaalissa ja voitti sekanelinpelin Tony Wildingin parina. Eastlake-Smith sai kaksinpelikultaa jälleen Lontoon olympialaisissa 1908, joissa hän peittosi finaalissa Alice Greenen 6–2, 4–6, 6–0. Kaksi päivää olympiakultamitalinsa jälkeen hän meni naimisiin Wharram Lamploughin kanssa. Pari voitti vuonna 1913 naimisissa olevien sekanelinpelin Englannin mestaruuskisoissa. == Lähteet == * Eastlake-Smithin profiili sports-reference.com -sivustolla === Viitteet === Luokka:Brittiläiset tennispelaajat Luokka:Brittiläiset olympiavoittajat Luokka:Vuonna 1883 syntyneet Luokka:Vuonna 1941 kuolleet
John George Vlazny

John George Vlazny (s. 22. helmikuuta 1937 Chicago) on yhdysvaltalainen roomalaiskatolinen arkkipiispa. Hänet vihittiin papiksi Chicagon arkkihiippakuntaan 20. joulukuuta 1961 ja nimitettiin sen vihkipiispaksi sekä Stagnumin titulaaripiispaksi 18. lokakuuta 1983. Piispaksi vihkiminen seurasi 13. joulukuuta. Pääkonsekraattorina toimi Joseph Louis Bernardin, jota avustivat Alfred Leo Abramowicz ja Nevin William Hayes.Catholic-Hierarchy.org: Archbishop John George Vlazny Vlazny sai 19. toukokuuta 1987 nimityksen Winonan piispaksi, jonka virkaan hänet asetettiin 29. heinäkuuta. Hänet nimitettiin 28. lokakuuta 1997 Portland in Oregonin arkkipiispaksi, ja hänet asetettiin tähän virkaan 19. joulukuuta. == Lähteet == Luokka:Yhdysvaltalaiset katoliset arkkipiispat Luokka:Vuonna 1937 syntyneet Luokka:Elävät henkilöt
Kévin Hecquefeuille

Kévin Hecquefeuille (s. 20. marraskuuta 1984 Amiens, Ranska) on ranskalainen jääkiekkopuolustaja, joka pelaa Ruotsin Allsvenskan-joukkue IK Panternin joukkueessa. Hän pelasi keskushyökkääjänä ennen kautta 2009–2010. Hecquefeuille on erinomainen luistelija, mutta hänen laukauksensa ei ole erityisen hyvä eikä hän myöskään viihdy fyysisissä otteluissa. Hecquefeuille on edustanut Ranskaa kaksissa alle 18-vuotiaiden MM-kisoissa, samoin kaksissa alle 20-vuotiaiden MM-kisoissa ja pelannut vakiokasvona miesten maajoukkueessa kaudesta 2004–2005 lähtien. 2014 ja 2016 hän ei mahtunut Ranskan lopulliseen MM-kisajoukkueeseen. ==Tilastot== 2002–2003 Amiens Ligue Magnus 24 6 6 12 18 – – – – – 2003–2004 Amiens Ligue Magnus 22 1 4 5 14 10 1 3 4 10 2004–2005 Grenoble Ligue Magnus 28 4 7 11 16 12 1 0 1 4 MMd1 5 1 1 2 8 2005–2006 Grenoble Ligue Magnus 22 4 14 18 18 7 1 3 4 16 MMd1 5 3 1 4 6 2006–2007 Grenoble Ligue Magnus 26 10 17 27 30 12 4 3 7 42 MMd1 5 0 0 0 4 2007–2008 Grenoble Ligue Magnus 26 10 12 22 30 6 2 1 3 4 MM 5 0 0 0 4 2008–2009 Nybro IF Allsvenskan 41 7 11 18 54 – – – – – MM 6 1 1 2 8 2009–2010 Kölner Haie DEL 51 5 11 16 57 3 0 1 1 2 MM 6 0 1 1 6 2010–2011 Amiens Ligue Magnus 26 3 24 27 60 9 6 5 11 24 MM 6 1 3 4 4 2011–2012 Lausanne NLB 1 0 0 0 0 – – – – – MM 7 3 1 4 4 Genève-Servette NLA 20 0 6 6 12 – – – – – 2012–2013 Genève-Servette NLA 21 3 5 8 10 – – – – – Karlskrona HK Allsvenskan 2013–2014 Amiens Ligue Magnus 1 0 0 0 2 – – – – – SCL Tigers NLB 34 8 14 22 14 – – – – – 2014–2015 SCL Tigers NLB 31 9 16 25 26 – – – – – MM 7 1 2 3 6 2015–2016 SCL Tigers NLA 31 6 7 13 16 – – – – – 2016–2017 Amiens Ligue Magnus 5 0 5 5 6 – – – – – MM 7 0 0 0 2 Kloten NLA 11 1 1 2 8 – – – – – Chaux-de-Fonds NLB 6 2 3 5 6 – – – – – 2017–2018 Mulhouse Ligue Magnus 39 6 22 28 73 – – – – – MM 7 0 4 4 2 IK Pantern Allsvenskan 6 0 1 1 2 – – – – – 2018–2019 Mulhouse Ligue Magnus 43 8 25 33 56 – – – – – 11 kautta yhteensä Ligue Magnus 262 52 136 188 323 56 15 15 30 100 4 kautta yhteensä NLA 83 10 19 29 46 – – – – – ==Lähteet== * Luokka:Ranskalaiset jääkiekkoilijat Luokka:Vuonna 1984 syntyneet Luokka:Elävät henkilöt
Ison-Britannian alle 20-vuotiaiden jääkiekkomaajoukkue

Ison-Britannian alle 20-vuotiaiden jääkiekkomaajoukkue edustaa Britanniaa jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa. Pääsarjassa joukkue ei ole koskaan pelannut. == Sijoitukset maailmanmestaruuskilpailuissa == * 1984 – C-sarja; 6. * 1985 – C-sarja; 5. * 1986 – C-sarja; 3. * 1987 – C-sarja; 3. * 1988 – C-sarja; 4. * 1989 – C-sarja; 4. * 1990 – C-sarja; 6. * 1991 – C-sarja; 4. * 1992 – C-sarja; 3. * 1993 – C-sarja; 5. * 1994 – C-sarja; 4. * 1995 – C1-sarja; 8. * 1996 – C-sarja; 5. * 1997 – C-sarja; 4. * 1998 – C-sarja; 7. * 1999 – C-sarja; 7. * 2000 – C-sarja; 3. * 2001 – 2. divisioona; 5. * 2002 – 2. divisioona; 6. * 2003 – 2. div., lohko A; 2. * 2004 – 2. div., lohko B; 1. * 2005 – 1. div., lohko A 6. * 2006 – 2. div., lohko A; 1. * 2007 – 1. div., lohko B; 3. * 2008 – 1. div., lohko B; 6. * 2009 – 2. div., lohko B; 2. * 2010 – 2. div., lohko A; 1. * 2011 – 1. div., lohko A; 3. * 2012 – 1. div., lohko A; 6. * 2013 – 1. div., lohko B; 5. * 2014 – 1. div., lohko B; 5.; diskattiin, sillä joukkueessa oli pelaajia, joilla ei ollut osallistumisoikeutta * 2015 – 2. div., lohko A; 1. * 2016 – 1. div., lohko B; 3. * 2017 – 1. div., lohko B; 6. * 2018 – 2. div., lohko A; 3. * 2019 – 2. div., lohko A; 3. * 2020 – 2. div., lohko A; 2. * 2021 – 2. div., lohko A; Turnaus peruttiin koronaviruspandemian vuoksi. * 2022 – 2. div., lohko A; 3. * 2023 – 2. div., lohko A; 2. * 2024 – 2. div., lohko A; 3. == Lähteet == * http://www.nationalteamsoficehockey.com/united_kingdom.html === Viitteet === Luokka:Nuorten jääkiekkomaajoukkueet Luokka:Yhdistyneen kuningaskunnan jääkiekko
Boulanger

Boulanger on leipuria tarkoittava ranskan kielen sana, joka esiintyy myös sukunimenä. Tunnettuja Boulanger-nimisiä ovat: * Daniel Boulanger (1922–2014), ranskalainen kirjailija * Georges Boulanger (1837–1891), ranskalainen kenraali * Georges Boulanger (1893–1958), romanialainen säveltäjä ja viulisti * Lili Boulanger (oik. Marie-Juliette Olga Boulanger, 1893–1918), ranskalainen säveltäjä * Nadia Boulanger (1887–1979), ranskalainen säveltäjä * René Boulanger (1895–1949), ranskalainen voimistelija La Boulangère de Monceau on Éric Rohmerin lyhytelokuva vuodelta 1962
Eugène Cordonnier

Eugène Louis Auguste Cordonnier (16. marraskuuta 1892 Loos – 3. tammikuuta 1967 Bondy) oli ranskalainen voimistelija. Hän sai joukkuekilpailussa pronssia kesäolympialaisissa 1920 Antwerpenissä ja sitten hopeaa kesäolympialaisissa 1924 Pariisissa.Eugène Cordonnier Biography and Olympic Results | Olympics at Sports-Reference.com == Lähteet == Luokka:Ranskalaiset voimistelijat Luokka:Ranskalaiset olympiamitalistit Luokka:Vuonna 1892 syntyneet Luokka:Vuonna 1967 kuolleet
Bowery Boys

Bowery Boys oli New Yorkissa, Yhdysvalloissa 1800-luvulla toiminut hollantilaistaustainen jengi. Se oli tavoitteiltaan siirtolaisvastainen. Erityisesti roomalaiskatoliset ja irlantilaiset olivat sen vihollisia. Jengi toimi Manhattanilla Five Pointsissa.Tieteen kuvalehti Historia 15/2014, s. 61 Toiminta-alue oli Bowery-kadun alue, pohjoiseen Five Pointsista. Bowery Boys oli alueen johtavia jengejä, ja eräs osoitus jengin vaikutusvallasta oli komennus, jonka johdosta useat pienemmät jengit liittyivät taisteiluun katolista ja irlantilaista Dead Rabbits -jengiä vastaan. ==Lähteet== Luokka:Historialliset katujengit Luokka:New Yorkin historia Luokka:Järjestäytynyt rikollisuus Yhdysvalloissa
Dead Rabbits

Dead Rabbits oli New Yorkissa Yhdysvalloissa 1850-luvulla toiminut jengi, joka oli aikaisemmin ollut osa Roach Guards -jengiä. Jengi toimi roomalaiskatolisten irlantilaisten maahanmuuttajien keskuudessa Manhattanin Five Pointsissa. Dead Rabbits nimen Rabbits on todennäköisesti tullut väärinkuulemisen seurauksena iirin kielen sanasta ráibéad (’peljättävä/kartettava mies’), joka on sekoitettu englannin kielen sanaan rabbit (’kaniini’). Jengin toiminta-alue oli Bowery-kadun alue, pohjoiseen Five Pointsista. Dead Rabbitsin päävastustaja Manhattanin alueella oli alueen johtaviin jengeihin kuulunut Bowery Boys. == Dead Rabbits -mellakat vuonna 1857 == Kesällä 1857 eräs Bowery Boysien ja Dead Rabbitsien välinen kahakka kasvoi paripäiväiseksi mellakaksi. Ajanjaksolla 4.–5. heinäkuuta arvellaan keskenään tapelleiden jengiläisten määrän olleen 800–1 000 henkilöä, joiden lisäksi satoja muita ryösteli lähiseutua. Ainakin kahdeksan ihmistä sai surmansa mellakassa ja 30–100 henkeä loukkaantui pahoin. Suomennos: Tiiliskivet, kivet ja mailat lentivät sakeasti ympäriinsä ja ikkunoista ammuttiin kaikkiin suuntiin. Miehet juoksivat villisti ampumalla toisiaan aseillaan. Haavoittuneet makasivat jalkakäytävillä ja heitä tallottiin. Rabbits yhdisti hädän ja sekasorron pakottamalla antagonistinsa Bayard-kadulle Boweryyn. Sitten karkulaiset pakenivat ja vahvistuessaan kääntyisivät takaa- ajajiensa eteen ja pakottaisivat vetäytymään Mulberry-, Elizabeth- ja Baxter- kaduille. Luokka:Historialliset katujengit Luokka:New Yorkin historia Luokka:Järjestäytynyt rikollisuus Yhdysvalloissa
Innocence Project

Innocence Project () on yhdysvaltalainen yleishyödyllinen järjestö, jonka tavoitteena on vapauttaa väärin perustein vankeuteen tuomittuja ihmisiä todistamalla heidän syyttömyytensä. Se toteuttaa tavoitettaan hyödyntämällä DNA-tutkimuksia, sekä pyrkimällä uudistamaan rikoslainsäädäntöä niin, ettei vastaavia epäoikeudenmukaisia tuomioita enää ilmenisi. Organisaation perustivat Barry C. Scheck ja Peter J. Neufeld vuonna 1992. Järjestö toimi aluksi Yeshivan yliopiston Benjamin N. Cardozo School of Law:ssa, mutta erosi siitä itsenäiseksi järjestöksi vuonna 2004. Järjestön perustamisen jälkeen yli 200 rikoksista tuomittua vankia on DNA-tutkimusten perusteella todettu syyttömiksi ja vapautettu. Osa syyttömiksi todetuista oli tuomittu kuolemaan ja he odottivat tuomion täytäntöön panemista vangittuna. Organisaatiolla on jatkuvasti arvioitavanaan 6 000–8 000 tapausta. Lisäksi se vastaanottaa vuosittain noin 3 000 uutta avunpyyntöä vankeuteen tuomituilta, jotka haluavat todistaa syyttömyytensä. Organisaatiota on kritisoitu siitä, että se vahingoittaa yhteisöä ja uhrien perheitä nostamalla esiin vanhoja rikostapauksia. Organisaatio on vastannut kritiikkiin toteamalla ettei väärien ihmisten tuomitseminen palvele uhrien etuja. == Lähteet == == Aiheesta muualla == * Innocence Project viralliset sivut Luokka:Yhdysvaltalaiset järjestöt Luokka:Ihmisoikeusjärjestöt
Pohjalla

Pohjalla tarkoittaa seuraavia asioita: * Pohjalla, Maksim Gorkin näytelmä, josta on tehty mm. elokuvat: ** Yömaja (Les bas-fonds), Jean Renoirin elokuva vuodelta 1936 ** Pohjalla (どん底, Donzoko), Akira Kurosawan elokuva vuodelta 1957 ** Ihmisiä elämän pohjalla, Mikko Niskasen ohjaama televisionäytelmä vuodelta 1967 * Pohjalla, Love Recordsin julkaisema kokoelma-albumi * Pohjalla (Ganz unten), Günter Wallraffin kirja
Juan Calienes

Juan Calienes (24. marraskuuta 1799 Arequipa – kesäkuu? 1867) oli perulainen roomalaiskatolinen piispa. Hänestä tuli fransiskaani 24. huhtikuuta 1817, ja hänet nimitettiin Arequipan hiippakunnan johtoon 27. maaliskuuta 1865. Piispaksi vihkiminen seurasi 24. elokuuta. Pääkonsekraattorina toimi José Sebastian Goyeneche Barreda. Calienes kuoli 67-vuotiaana virassa.Catholic- Hierarchy.org: Bishop Juan Calienes, O.F.M. == Lähteet == Luokka:Perulaiset papit Luokka:Katoliset piispat Luokka:Vuonna 1799 syntyneet Luokka:Vuonna 1867 kuolleet
Morten Green

Morten Green (s. 19. maaliskuuta 1981 Hørsholm, Tanska) on tanskalainen jääkiekkoilija, joka edustaa DEL-joukkue Hannover Scorpionsia. ==Lähteet== * Luokka:Tanskalaiset jääkiekkoilijat Luokka:Vuonna 1981 syntyneet Luokka:Elävät henkilöt
Isokaktussirkku

Isokaktussirkku (Geospiza conirostris) on Etelä-Amerikan Galápagossaarilla elävä darwininsirkkuihin kuuluva varpuslintu. Se oli yksi Charles Darwinin HMS Beaglen tutkimusmatkalla 1831–1836 näkemistä lintulajeista, jotka vaikuttivat suuresti hänen evoluutioteoriaansa. == Koko ja ulkonäkö == Isokaktussirkun pituus on noin 15 senttiä ja paino 28 grammaa. Muiden maasirkkujen tavoin koiraat ovat väritykseltään täysin mustia ja naaraat ruskeita ja juovikkaita. Españolan saarella elävän nimialalajin naaraat ovat tummimpia maasirkkujen suvun naaraita. Isokaktussirkku on yksi monimuotoisimmista darwininsirkkulajeista. Saman populaation eri yksilöiden nokan koko vaihtelee suhteellisen paljon. Lajin holotyyppi eli tyyppiyksilö on peräisin Españolalta. Isokaktussirkusta erotetaan nykyään kolme alalajia. Lajin taksonomiaa saatetaan kuitenkin joutua vielä tarkistamaan, sillä geenitutkimusten mukaan Genovesan ja Españolan isokaktussirkut ovat kuitenkin vain etäistä sukua toisilleen. Wolfin, Darwinin saarilla elävän G. c. darwini -alalajin perintötekijöitä ei ole tutkittu, mutta sen nokan koko on samanlainen kuin Genovesan alalajilla. Genovesalla laji risteytyy satunnaisesti isomaasirkkujen tai pienempien vampyyrisirkkujen kanssa. == Levinneisyys ja elinympäristö == Isokaktussirkku elää vain Ecuadorin Galápagossaarilla. Alalaji G. c. propinqua elää saariston pohjoisosissa Genovesalla, nimialalaji Españolalla saariston kaakkoisosissa ja G. c. darwini saarten koilliskulmassa Darwinilla ja Wolfilla. Lajin levinneisyys kattaa noin 90 neliökilometriä. Kannan kokoa ei tiedetä, mutta sen uskotaan olevan vakaa. Lajiin ei myöskään uskota kohdistuvan mitään merkittävää uhkaa. Kansainvälinen luonnonsuojeluliitto luokittelee lajin kuitenkin vaarantuneeksi, koska sillä on niin suppea levinneisyysalue ja pieni yksilömäärä. Se korvaa näillä saarilla muualla elävän kaktussirkun jättämää aukkoa. Lajin elinympäristöä ovat enimmäkseen karut alangot. == Elintavat == Isokaktussirkku elää vain alueilla, joilla kasvaa Opuntia-kaktuksia. Se osaa hyödyntää kaktuksen eri osia. Kuivalla kaudella, jolloin kilpailu ravinnosta on ankarinta, se halkoo kovia opuntiakaktuksen siemeniä nokallaan ja syö kaktuksenhedelmistä siemenvaipan. Isokaktussirkut hajottavat myös lahoavia opuntiakaktuksenvarsia, koska niiden sisältä löytyy hyönteisten toukkia. Se saa eläinravintoa myös nappaamalla raottamansa kaarnan välistä niveljalkaisia. Isokaktussirkut ja muut darwininsirkut lisääntyvät opportunistisesti. Ne munivat yleensä silloin kun sateita saadaan paljon ja ruokaa on runsaasti. Pari on yleensä yksiavioinen ja pitää hallussaan pientä reviiriä. Pari rakentaa pensaaseen tai kaktukseen pienen, kuppimaisen pesän, johon naaras munii keskimäärin kolme munaa. Poikaset kuoriutuvat noin 12 vuorokauden mittaisen haudonta-ajan jälkeen. Niitä ruokitaan pääasiassa hyönteisillä, ja ne jättävät pesän noin kahden viikon ikäisinä. == Lähteet == Luokka:59.3 Linnut Luokka:Tangarat Luokka:Uhanalaiset linnut
Aries Merritt

Aries Merritt (s. 24. heinäkuuta 1985) on yhdysvaltalainen pika-aitajuoksija ja maailmanennätyksen haltija. Merritt voitti Grosseton alle 20-vuotiaiden MM- kilpailuissa 2004 kultaa 110 metrin aitajuoksussa ajalla 13,56. Hän voitti 2006 NCAA:n mestaruuden sisäradoilla 60 metrin ja ulkoradoilla 110 metrin aitajuoksussa. Hän karsiutui Berliinin MM-kilpailuissa 2009 110 metrin aitajuoksun alkuerissä. Daegun MM-kilpailuissa 2011 hän sijoittui viidenneksi. Hän voitti 60 metrin aitajuoksun sisäratojen Yhdysvaltojen-mestaruuden Albuquerquessa 2012 ennätyksellään 7,43. Hän voitti samana talvena sisäratojen maailmanmestaruuden Istanbulissa ajalla 7,44. Merritt voitti Yhdysvaltojen olympiakarsinnan 2012. Kesäolympialaisissa Lontoossa hän voitti olympiakultaa 110 metrin aidoissa omalla ennätyksellään 12,92. 7\. syyskuuta 2012 Merritt teki uuden maailmanennätyksen 12,80 Timanttiliiga-kilpailussa Brysselissä. Moskovan MM-kilpailuissa 2013 hän sijoittui kuudenneksi. Pekingin MM- kilpailuissa 2015 hän sijoittui kolmanneksi ajalla 13,04. Vuoden 2016 Yhdysvaltain olympiakarsinnoissa Merritt sijoittui 4. sijalle ja karsiutui yhdellä sekunnin sadasosalla Rion 2016 kesäolympialaisista. Hän voitti 60 metrin aitajuoksun Yhdysvaltojen hallimestaruuden 2017. Saman vuoden Lontoon MM-kilpailuissa hän sijoittui viidenneksi. Merrittillä todettiin vuonna 2013 perinnöllinen munuaissairaus. Hänelle tehtiin munuaisensiirto kolme päivää Pekingin MM-kilpailuiden loppukilpailun jälkeen. Hän sai siirrännäisen sisareltaan. == Kausien parhaat tulokset== 110 metrin aitajuoksu :Lähde: IAAF Vuosi Tulos Tuuli Paikka Päivämäärä Muuta 2004 13,47 +1.2 Austin 11. kesäkuuta 2005 13,38 +0.9 Nashville 15. toukokuuta 2006 13,12 +1.1 Lausanne 11. heinäkuuta 2007 13,09 +0.1 Tukholma 7. elokuuta 2008 13,24 +0.6 New York 31. toukokuuta 2009 13,15 +1.7 Eugene 27. kesäkuuta 2010 13,61 +1.0 Houston 27. maaliskuuta 2011 13,12 +0,1 Oslo 9. kesäkuuta 13,12 +1,4 Eugene 25. kesäkuuta 2012 12,80 +0,3 Bryssel 7. syyskuuta Maailmanennätys 2013 13,09 ±0.0 Saint- Denis 6. heinäkuuta 2014 13,27 +1.2 Eugene 26. heinäkuuta 2015 13,04 +0.1 Peking 28. elokuuta 2016 13,22 +1.0 Eugene 9. heinäkuuta 2017 13,09 ±0.0 Lontoo 9. heinäkuuta == Lähteet == Luokka:Yhdysvaltalaiset pika-aitajuoksijat Luokka:Yhdysvaltalaiset olympiavoittajat Luokka:Vuonna 1985 syntyneet Luokka:Elävät henkilöt
Magaluf

Magaluf on taajama Calviàn kunnassa Mallorcan saarella. Se sijaitsee noin 15 kilometriä saaren pääkaupungista Palmasta lounaaseen. Palma de Mallorcan lentoasemalle on matkaa 25 kilometriä. Asukkaita Magalufissa on 4 400. Yhdessä viereisen Palma Novan kanssa ne muodostavat noin 11 000 asukkaan taajaman. Magaluf on suosittu lomakohde, jonne järjestetään seuramatkoja erityisesti Brittein saarilta, Saksasta ja Pohjoismaista. Vilkkaan yöelämänsä ansiosta se on suosittu nuorison matkakohteena. Magalufissa on myös kolme hiekkarantaa, kaksi vesihuvipuistoa sekä golfkenttiä. ==Lähteet== *Magaluf tourist information *Mallorcatour Luokka:Mallorca
Keskiyö ylläni

Keskiyö ylläni () on viides Terry Pratchettin nuorille suunnattu Kiekkomaailma-romaani. ==Muuta== Vuonna 2010 romaani voitti Andre Norton- palkinnon. Vuonna 2011 romaani saavutti Mythopoeic-palkintoehdokkuuden nuortenkirjallisuusluokassa sekä palkittiin Locus-palkinnon (paras nuortenkirja) toisella sijalla. Luokka:Kiekkomaailma (nuortenkirjallisuus) Luokka:Vuoden 2007 kirjat
BNY Mellon Center (Philadelphia)

BNY Mellon Center, tunnettiin aikaisemmin nimellä Mellon Bank Center, on 241 metriä korkea pilvenpiirtäjä Philadelphian kaupungissa Pennsylvanian osavaltiossa Amerikan Yhdysvalloissa. BNY Mellon Center on Philadelphian kaupungin neljänneksi korkein rakennus. Rakennus esiintyi elokuvassa Philadelphia. Luokka:Philadelphian pilvenpiirtäjät Luokka:Philadelphian toimistorakennukset
Hart P. Danks

Hart Pease Danks (6. huhtikuuta 1834 New Haven – 20. marraskuuta 1903 Philadelphia) oli yhdysvaltalainen säveltäjä. Danks sai musiikkiopetusta kahdeksanvuotiaasta lähtien. Hän työskenteli nuorena puuseppänä Chicagossa ennen ryhtymistään säveltäjäksi. Hän julkaisi ensimmäiset kappaleensa Chicagossa ja kirjoitti musiikkia teatterinäytelmiin. Vuonna 1864 hän muutti New Yorkiin. Hän toimi kuoronjohtajana ja sävelsi urallaan yli 1300 kappaletta, joista osa oli hymnejä ja osa maallisia populaarimusiikkikappaleita. Hän kokosi hymneistään kirjan Superior Anthems for Church Choirs. Danks julkaisi kaksi operettia, Pauline (1872) ja Conquered by Kindness (1881). Danksin populaarimusiikkiteoksiin kuuluvat muun muassa ”Will You Miss Me?”, ”Little Bright Eyes”, ”Don’t Be Angry with Me, Darling” sekä Eben E. Rexfordin kirjoittamaan runoon sävelletty ”Silver Threads Among the Gold” (1873), josta tuli Danksin menestynein sävellys. == Lähteet == Luokka:Vuonna 1834 syntyneet Luokka:Vuonna 1903 kuolleet Luokka:Yhdysvaltalaiset säveltäjät Luokka:Songwriters Hall of Fame
Eben E. Rexford

Eben Eugene Rexford (16. heinäkuuta 1848 Johnsburgh – 18. lokakuuta 1916 Green Bay) oli yhdysvaltalainen runoilija, sanoittaja ja säveltäjä. Rexford alkoi kirjoittaa runoja jo nuorena ja hänen kirjalliset lahjansa huomattiin nopeasti. New York Ledger -lehti julkaisi hänen kirjoituksiaan ensimmäisen kerran hänen ollessaan 14-vuotias. 17-vuotiaana hän alkoi kirjoittaa sanoja hymneihin ja maallisempiin kappaleisiin. Hänen ensimmäinen runokirjansa Brother and Lover julkaistiin vuonna 1887. Sanojen kirjoittamisen lisäksi Rexford sävelsi hymnejä yksin ja yhteistyössä toisten säveltäjien kanssa. Hänen sävellyksiinsä kuuluvat muun muassa ”By and By”, ”How You Will Love Him!” ja ”Little Sunbeams”. Menestyneimmäksi Rexfordin kappaleeksi muodostui ”Silver Threads Among the Gold”, johon Hart P. Danks sävelsi musiikin vuonna 1873. == Lähteet == Luokka:Vuonna 1848 syntyneet Luokka:Vuonna 1916 kuolleet Luokka:Yhdysvaltalaiset runoilijat Luokka:Yhdysvaltalaiset sanoittajat Luokka:Yhdysvaltalaiset säveltäjät Luokka:Songwriters Hall of Fame
Oslo Grand Prix

Oslo Grand Prix on vuosittain Oslossa Bjerken raviradalla järjestettävä ravikilpailu. Se juostaan perinteisesti toukokuun puolivälissä, yleensä kaksi viikkoa ennen Tukholman Elitloppetia. Kilpailu ravataan ilman karsintalähtöjä, suoraan kymmenen hevosen loppukilpailuna. Oslo Grand Prix on Bjerken kaksipäiväisen ravitapahtuman huipentava pääkilpailu. Viikonlopun aikana juostaan myös useita muita suurkilpailuja. Oslo Grand Prix kuuluu Euroopan raviliiton UET Trotting Masters-kilpailusarjaan ja on yksi sen neljästä suuresta ns. Grand Slam-kilpailusta. Suomalaissyntyinen tai suomalaisessa omistuksessa juossut hevonen ei ole milloinkaan voittanut Oslo Grand Prix'ta. Keystone Patriot on sijoittunut toiseksi vuosina 1982 ja 1983 sekä Born Quick 1993 ja Etain Royal 2001. Kolmanneksi ovat tulleet Charme Asserdal 1978, Houston Laukko 1994 ja Baron Pepper 1999. Suomalaisohjastajista Jorma Kontio voitti kilpailun vuonna 2010 amerikkalaisella tammalla Lisa America. ==Voittajat 1966-2017== Vuosi Voittaja Ohjastaja Kotimaa1 Voittoaika 2017 Twister Bi Christoffer Eriksson 12,6 2016 Nuncio Örjan Kihlström 10,5 2015 B.B.S. Sugarlight Peter Untersteiner 11,3 2014 Univers de Pan Philippe Daugeard 11,9 2013 Sebastian K. Åke Svanstedt 12.8 2012 Commander Crowe Christophe Martens 11.5 2011 Arch Madness Björn Goop 11.5 2010 Lisa America Jorma Kontio 11.7 2009 Russel November Hugo Langeweg jr 14.3 2008 L'Amiral Mauzun Tony Le Beller 11.5 2007 Super Light Jörgen Westholm 12.2 2006 Mara Bourbon Erik Adielsson 13.2 2005 Steinlager Per Oleg Midtfjeld 12.5 2004 Gidde Palema Åke Svanstedt 11.7 2003 Gidde Palema Åke Svanstedt 12.2 2002 Brads Photo Wim Paal 13.9 2001 Giant Cat Nicolas Roussel 12.1 2000 Victory Tilly Stig H. Johansson 12.0 1999 Ganymede Jean-Pierre Dubois 12.6 1998 Huxtable Hornline Joseph Verbeeck 13.2 1997 Zoogin Åke Svanstedt 14.6 1996 Ina Scot Helen A. Johansson 12.9 1995 Copiad Erik Berglöf 12.7 1994 Copiad Erik Berglöf 12.7 1993 Nordin Hanover Olle Goop 14.3 1992 Sea Cove Jos Verbeeck 14.6 1991 Peace Corps Stig H. Johansson 14.1 1990 Meadow Roland Preben Kjaersgaard 13.8 1989 Ourasi Michel-M. Gougeon 13.5 1988 Sugarcane Hanover Gunnar Eggen 12.5 1987 Rex Rodney Kjell Håkonsen 13.7 1986 Rex Rodney Kjell Håkonsen 14.7 1985 Ogorek Michel Roussel 16.0 1984 Hickory Almahurst Ulf Nordin 16.3 1983 E.O. Brunn Bo W. Takter 15.6 1982 Zorrino Tommy Hanné 18.9 1981 Pamir Brodde Karl Erik Nilsson 16.3 1980 Express Gaxe Gunnar Axelryd 17.1 1979 Hillion Brillouard Philippe Allaire 19.9 1978 Grande Frances Ulf Thoresen 17.0 1977 Kilpailu peruttu 1976 Grande Frances Ulf Thoresen 19.7 1975 Hassan Star Kjell P. Dahlström 19.1 1974 Boett Sören Norberg 21.0 1973 Gaby Bulwark Sören Nordin 18.6 1972 Noble Action Sören Nordin 18.1 1971 Unor Lars Axelsson 19.5 1970 Kilpailu peruttu 1969 Baron Gruff Gösta Nordin 23.5 1968 Kilpailu peruttu 1967 Xanthe Gösta Nordin 23.6 1966 Scott Protector Karsten Buer 23.0 1 Voittajahevosen omistajan kotimaa. ==Lähteet== *Bjerken raviradan kotisivut Luokka:Ravikilpailut Luokka:Oslon urheilu Luokka:Norjan urheilutapahtumat
Antônio Fagundes

Antônio da Silva Fagundes Filho (s. 18. huhtikuuta 1949 Rio de Janeiro) on brasilialainen näyttelijä. == Aiheesta muualla == * Luokka:Brasilialaiset näyttelijät Luokka:Vuonna 1949 syntyneet Luokka:Elävät henkilöt
Makariv

Makariv () on kaupunkityyppinen taajama Ukrainan Kiovan alueella. Taajama sijaitsee Dneprin vesistöön kuuluvan Teterevo-joen Zdvyž-sivuhaaran varrella, 57 kilometriä aluekeskus Kiovasta länteen. Hallinnollisesti Makariv on ollut heinäkuusta 2020 lähtien osa Butšan piiriä. Sitä ennen se oli Makarivin piirin piirikeskus. Vuoden 2021 alussa Makarivin taajamassa arvioitiin asuvan 9 589 henkeä. 8\. huhtikuuta 2022 uutisoitiin yli 130:stä Venäjän osana 24. helmikuuta 2022 aloittamaa hyökkäyssotaansa Makarivissä ampumasta siviilistä. == Kuvagalleria == Tiedosto:Wikiexpedition-makariv-st-DR-church-and- monument.jpg|Ortodoksinen kirkko Makarivissa Tiedosto:Makariv (1).jpg|Makarivin kulttuuritalo ==Lähteet== ==Aiheesta muualla== * Neuvostoliiton aikaisia topografiakarttoja alueesta (vlasenko.net) Luokka:Butšan piirin kaupunkityyppiset taajamat
Jos Verbeeck

thumb|Jos Verbeeck vuonna 2005. Joseph "Jos" Verbeeck (s. 6. helmikuuta 1957 Diest, Belgia) on belgialainen raviohjastaja. Verbeeck aloitti uransa 14-vuotiaana syntymämaassaan montératsastajana. Parin vuoden kuluessa hän oli voittanut jo yli 70 montélähtöä, jonka jälkeen Verbeeck siirtyi työskentelemään yhteen Belgian suurimmista ravitalleista. Belgian ohella hän vaikutti muutaman vuoden Saksassa ja Italiassa, kunnes aloitti vuonna 1984 valmentajana Grosbois'n valmennuskeskuksessa Val-de-Marnessa Pariisin lähistöllä. Vuonna 1990 Verbeeck lopetti valmennustoiminnan siirtyen lainaohjastajaksi. Hän onnistui nousemaan muutamassa vuodessa yhdeksi Ranskan menestyneimmistä ja arvostetuimmista raviohjastajajista. Maan voitokkain ohjastaja Verbeeck on ollut vuosina 1995-1997 ja vuonna 1999. Verbeeck on urallaan voittanut useita eurooppalaisia suurkilpailuja. Maailman arvostetuimman ravikilpailun Prix d'Ameriquen hän on voittanut Pariisissa neljästi. Lisäksi Verbeeck on voittanut muun muassa Tukholman Elitloppetin kahdesti ja Napolin Lotteria-ajon kerran. Suomessa Verbeeck on vieraillut useita kertoja, voittaen sekä Finlandia-ajon että Kymi Grand Prix'n. Viimeksi hän on vieraillut Suomessa marraskuussa 2021 Rovaniemen ohjastajakilpailussa. Monacossa nykyään asuva Verbeeck on tunnettu railakkaista elämäntavoistaan. Hän on ollut muun muassa Ruotsissa pidätettynä taksinkuljettajan pahoinpitelystä sekä nykyisessä kotimaassaan rattijuopumuksesta. ==Suurkilpailuvoittoja== Ranska *Prix d'Amerique: 1994 Sea Cove, 1997 Abo Volo, 1998 Dryade des Bois, 2002 Abano As *Prix de France: 1993 Sea Cove *Prix de Paris: 1996 Abo Vola, 1999 Remington Crown Italia *Lotteria: 1999 Remington Crown *Gran Premio Delle Nazioni: 1988 Moni Maker Ruotsi *Elitloppet: 1993 Sea Cove, 1999 Remington Crown *Åby Stora Pris: 1992 Sea Cove *Hugo Åbergs Memorial: 1992 Sea Cove *UET Grand Prix: 2008 Qualita Bourbon Norja *Oslo Grand Prix: 1992 Sea Cove, 1998 Huxtable Hornline Suomi *Kymi Grand Prix: 1998 Dryade des Bois, 2018 Aubrion du Gers *Finlandia-ajo: 1998 Dryade des Bois, 2003 Kiwi ==Lähteet== *Horses of the World Luokka:Raviohjastajat Luokka:Belgialaiset hevosurheilijat Luokka:Vuonna 1957 syntyneet Luokka:Elävät henkilöt
Idänvarpushaukka

Idänvarpushaukka (Accipiter gularis) on haukkojen heimoon kuuluva lintulaji. == Esiintyminen == Lajia tavataan seuraavissa Itä-Aasian maissa: Bruneissa, Kambodžassa, Kiinassa, Hongkongissa, Intiassa, Indonesiassa, Japanissa, Pohjois-Koreassa, Etelä-Koreassa, Laosissa, Macaossa, Malesiassa, Mongoliassa, Myanmarissa, Filippiineillä, Venäjällä, Singaporessa, Taiwanissa, Thaimaassa ja Vietnamissa. Lisäksi se esiintyy muuttolintuna Pohjois-Mariaaneilla ja sitä on tavattu myös Guamissa, mutta alkuperä on tuntematon. Se on muuttolintu. Se pesii Kiinassa, Japanissa, Etelä- ja Pohjois-Koreassa ja Siperiassa ja talvehtii Indonesiassa ja Filippiineillä, jonne se muuttaa Kaakkois-Aasian halki. == Koko ja ulkonäkö == Se painaa keskimäärin 122 grammaaBirdlife.org viitattu 11.5.2012 ja sen pituus on 23–30 cm. Naaras on koirasta suurempi. Koiraalla siipien alapuoli on tummaraitainen, muuten alapuolelta se on vaalearaitainen, päältä tummanharmaa, ja sen silmät ovat punaiset. Naaraan silmät ovat keltaiset, sen alapuoli on tummaraitainen. Nuoret linnut ovat päältä ruskeita ja rinnassa niillä on raitoja. == Elinympäristö == Sen elinpiiriä ovat boreaalinen ja lauhkea vyöhyke sekä subtrooppiset ja trooppiset kosteat alavat seudut ja mangrovemetsät nousuveden yläpuolella, subtrooppiset ja trooppiset kuivat pensastot, sisämaan kosteikot ja joet sekä erilaiset puutarhat, viljelmät ja kaupunkialueet. == Ravinto == Se syö lennossa pienempiä lintuja. == Alalajit == Laji jakautuu kolmeen alalajiin: * Accipiter gularis gularis (Temminck & Schlegel, 1844) * Accipiter gularis iwasakii Mishima, 1962 * Accipiter gularis sibiricus Stepanyan, 1959 == Lähteet == Luokka:Lintuhaukat
Diest

Diest on kaupunki Belgiassa Flanderin Brabantin provinssissa. Maan pääkaupunkiin Brysseliin on matkaa noin 60 kilometriä. Asukkaita kaupungissa oli vuoden 2011 alussa 23 150\. Diestin tunnetuin nähtävyys on vuosina 1417–1534 hiekkakivestä rakennettu Pyhän Sulpiciuksen kirkko. Kirkkoon on haudattu Vilhelm I Oranialaisen poika Philip Oranialainen, joka kuului kaupunkia vuosina 1499–1795 hallinneeseen Nassaun ruhtinassukuun. Nassaun sukuun liittyvää esineistöä on nähtävillä Diestin kaupunginmuseossa. ==Lähteet== *Diestin kaupungin kotisivut ===Viitteet=== ==Aiheesta muualla== Luokka:Belgian kaupungit Luokka:Flanderin Brabantin kunnat
Niiranen

Niiranen on suomalainen sukunimi, joka on muun muassa seuraavilla henkilöillä: * Aaro Niiranen (s. 1940), rakennusmestari ja poliitikko, Suomen Maaseudun Puolueen puoluesihteeri 1984–1989 * Ari Niiranen, Pohjois-Karjalan elinkeino-, liikenne- ja ympäristökeskuksen ylijohtaja * Joni Niiranen (s. 1981), salibandyn pelaaja * Kari Niiranen (DJ Nite, s. 1948), DJ * Krista Niiranen (s. 1993), maastohiihtäjä * Matti Niiranen (s. 1962), vapaa toimittaja, kolumnisti ja tiedotusalanyrittäjä * Otto Niiranen (1878–1960), tuomari, Viipurin hovioikeuden varapresidentti 1929–1934 * Pekka Niiranen (s. 1964), Yleisradion toimittaja, yliopisto-opettaja ja tietokirjailija * Petri Niiranen (s. 1966), koripalloilija * Satu Niiranen (1948–1997), teatteriohjaaja * Sirpa Niiranen (myöh. Hirvonen, s. 1944), yleisurheilija * Toivo Niiranen (1919–2003), SKDL:n kansanedustaja * Varma Niiranen (1920–1992), runoilija, sanoittaja ja lehtiavustaja * Veikko Niiranen (1925–2013), yritysjohtaja, kauppaneuvos == Kuvitteellisia henkilöitä == * Räpylä-Niiranen, pohjoissavolaisessa kansanperinteessä esiintyvä henkilö
Uno Pihlström

Uno Rafael Pihlström (1. marraskuuta 1903 Tampere – 28. marraskuuta 1965 Helsinki) oli suomalainen elokuvaaja. Hän kuvasi Suomi-Filmille pitkiä elokuvia, teki lyhyitä dokumenttielokuvia ja yrityselokuvia, kuvauksia puolustusvoimille TK-kuvaajana ja kymmeniä Finlandia-katsauksia. Ensimmäisen kuvaustyönsä hän teki 1935. Hänen ensimmäinen pitkä elokuvansa oli Poikamiesten holhokki (1938)Elonet.fi, viitattu 11.5.2012. Pihlström oli paikalla kun Adolf Hitler kävi tervehtimässä Mannerheimiä tämän 75-vuotispäivillä 4. kesäkuuta 1942. Elokuvakriitikko Hans Kutter arvioi vuonna 1939 elokuvassa Avoveteen Pihlströmin hienoa kuvausta toteamalla, että aiemmin hänen kuvauksensa on ollut yksitotista mutta tässä elokuvassa hän osoittautuu hienoksi taiteilijaksi.Elonet.fi, Sisältö, viitattu 11.5.2012 ==Lähteet== Luokka:Suomalaiset elokuvaajat Luokka:Vuonna 1903 syntyneet Luokka:Vuonna 1965 kuolleet
Hexis Racing

Hexis Racing on ranskalainen autourheilutalli. Talli perustettiin vuonna 2001, jolloin talli kilpaili Ranskan Formula Renault-sarjoissa. Vuonna 2005 talli osallistui FFSA GT Championship ja FIA GT3 European Championship-sarjoihin. Vuonna 2006 talli ajoi yhden kilpailun Eurocup Formula Renault-sarjassa. Vuonna 2010 talli toimi yhteistyössä Aston Martinin kanssa FIA GT1 World Championship-sarjassa. Talli on voittanut FIA GT3 sarjan mestaruuden vuosina 2009 ja 2011. Talli jatkaa GT1 ja GT3-sarjoissa vuonna 2012. Luokka:Ranskalaiset autourheilutallit
Kujur

Kujur on muun muassa seuraavien henkilöiden sukunimi: * Angelus Kujur (s. 1946), intialainen katolinen piispa * Gabriel Kujur (s. 1945), intialainen katolinen piispa
Regina King

Regina Rene King (s. 15. tammikuuta 1971 Cincinnati, Ohio, Yhdysvallat) on yhdysvaltalainen Oscar-palkittu näyttelijä ja televisio-ohjaaja. Hän on näytellyt muun muassa elokuvissa Jerry Maguire – elämä on peliä (1996) ja Valtion vihollinen (1998). Vuodesta 2009 hän on näytellyt televisiosarjassa Southland. Vuonna 2018 King näytteli Barry Jenkinsin draamaelokuvassa If Beale Street Could Talk, josta hänet palkittiin parhaan naissivuosan Oscarilla ja parhaan naissivuosan Golden Globella. Vuosina 2015–17 hän esiintyi rikossarjassa American Crime, josta hänet palkittiin kahdesti parhaan naissivuosan Emmy-palkinnolla. Kolmannen Emmynsä hän sai vuonna 2018 pääosasta Netflixin Seitsemän sekuntia -sarjassa. Hänen nuorempi siskonsa Reina King on myös näyttelijä. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset televisio-ohjaajat Luokka:Oscar-palkinnon saajat Luokka:Golden Globe -palkinnon saajat Luokka:Vuonna 1971 syntyneet Luokka:Elävät henkilöt
Tylisin kuningaskunta

Tylisin kuningaskunta oli kelttien Traakiaan perustama kuningaskunta 200-luvulla eaa. Kuningaskunnan perustaminen liittyi kelttien suurempaan liikehdintään antiikin Kreikkaan. ==Historia== 200–luvun alussa keltit olivat aloittaneet Tonavan keskialueiden valloituksen. Vuonna 281 eaa. he lähtivät levittäytymään etelään ja itään ryöstäen muun muassa Odrysian pääkaupunki Seuthepoliksen ja avaten näin tien hyökkäykselle Delfoihin. Tylisin kuningaskunta perustettiin näiden hyökkäysten ja sitä seuranneen kelttiasutuksen seurauksena. Kreikkalainen historioitsija Polybios kertoi kuningaskunnan sijainneen Byzantionin lähellä, mutta myöhemmin aiheesta kirjoittanut Stefanos Byzantionlainen mainitsi sen sijainneen lähempänä Balkanvuori. Tylisin tarkkaa aluetta on vaikeaa määritellä ja on mahdollista että keltit liikkuivat ympäri suurta aluetta. Muutamat alueelta löydetyt La Tènen kulttuurin tyyliset metalliesineet eivät ole auttaneet kelttien alueen selvittämisessä. Se tiedetään, että eräs kelttiryhmä saavutti Gallipolin 227 eaa., mutta Antigonos II:n joukot voittivat heidät. Kelttien valta Traakiassa kukistettiin lopullisesti vuosina 213–212 eaa. ==Perintö== 200px|thumb|oikea|Mezekin hautapaikan sisätiloja. Vain kaksi sukupolvea kestänyt kelttivalta Traakiassa jätti jälkeensä vain vähän merkkejä. Alueelta on löydetty joitakin kelttiläistyylisiä esineitä, mutta on mahdotonta sanoa onko ne esimerkiksi saatu lahjaksi ja olivatko niiden omistajat kelttejä. Mezekistä on löydetty hautapaikka, jossa on sekä traakialaisia että kelttiläisiä piirteitä, mutta on jälleen vaikea sanoa olivatko sinne haudatut traakialaisia vai kelttejä. Hauta oli alun perin traakialainen, mutta sitä käytettiin uudestaan 200–luvulla eaa. Hautaan laitettiin mukaan ilmeisesti sotavaunut, joten se on ehkä ollut kelttiläisen päällikön hautapaikka. ==Lähteet== Luokka:Bulgarian monarkiat
Efialtes

Efialtes (; ) on antiikin kreikkalainen nimi, joka voi viitata seuraaviin: * Efialtes Ateenalainen (k. n. 461-457 eaa.), valtiomies, joka laajensi Ateenan demokratiaa. * Efialtes Trakhislainen (k. n. 470 eaa.), kavaltaja, joka petti Spartan armeijan persialaisille Thermopylaissa. * Efialtes, toinen kreikkalaisen mytologian aloadeista. == Lähteet == * ja:エピアルテース
Efialtes Ateenalainen

Efialtes (; k. n. 461-457 eaa.) oli antiikin ateenalainen poliitikko, kenraali ja varhainen demokraattisen liikkeen johtaja. 460-luvun eaa. lopulla hän johti uudistuksia, jotka vähensivät perinteisen aristokraattisen konservatismin linnakkeena pidetyn areiopagin neuvoston valtaa. Monet historioitsijat pitävät tapahtumaa Ateenan "radikaalin demokratian" alkuna. Myöhemmin Efialtes murhattiin.Aristoteles: Ateenan valtiomuoto 25 (engl. käännös). == Lähteet == Luokka:Antiikin Ateena Luokka:Antiikin kreikkalaiset valtiomiehet